Citește Horoscop săptămânal Săgetător. Previziuni pentru perioada 11 – 17 mai 2024, realizat de Urania în exclusivitate pentru Libertatea. Află ultimele previziuni astrale pentru nativii din zodia Săgetător și urmarește video Uranissima.
Horoscop săptămânal Săgetător – 11 – 17 mai 2024
În prima parte a zilei de 11 mai, tranzit nesemnificativ pentru relațiile parteneriale din perspectiva prezenței Lunii în casa a VII-a într-o perioadă în care, în țara noastră, va fi noapte și activitățile obișnuite vor fi restrânse.
Între 11 mai, după ora 06:13′, și 13 mai, la prânz, unele persoane se pot îngriji de statutul unui bun patrimonial care provine de la familia lor ori care trebuie recuperat; dar, deocamdată, pare să fie vorba mai mult de pământuri, de intenții și de atașamentele față de respective valori funciare sau imobiliare de care trebuie să aibă grijă (mai mult datorie morală decât valorificare materială sau profit bănesc).
Între 13 mai, după ora 13:36′, și începutul zilei de 16 mai, idei și proiecte care „strălucesc pe hârtie” dar cu șansă minimă de a fi puse în practică pentru că, de cele mai multe ori, vor avea o anvergură care nu poate fi susținută, cu resursele Săgetătorilor. Pe 15 mai, Mercur va intra în zodia Taurului și, până pe 3 iunie, va străbate sectorul muncii curente în care se vor afla cinci planete, printre care cei doi Benefici, care vor contribui în mod evident la redresarea unei situații profesionale.
Poate fi vorba și de un strop de noroc, de un ajutor, de o circumstață legală (juridică) favorabilă, de un eveniment sau de o conjunctură care, prin condițiile (im)puse îl va avantaja pe un nativ din Săgetător care, astfel, va rezolva ușor o chestiune mai veche în neregulă, un aspect contractual care se izbea de lipsa de solicitudine a angajatorului.
În planul sănătății, va urma o perioadă bună în care organismul nativilor despre care vorbim acum va fi avantajat: rezistență la boală, refacere rapidă sau formă fizică bună dacă nu s-a pus problema vreunei afecțiuni. Între 16 mai, după ora 00:33′, și 17 mai, stres legat de activitățile profesionale în context public, oficial unde Săgetătorii vor fi atenți la detalii și bine vor face.